Κεφάλαιο 6 
Τα πολιτεύματα στην αρχαϊκή Ελλάδα 
1. [image: ]Ποια ήταν τα πολιτεύματα στην αρχαϊκή Ελλάδα; 
∙ Βασιλεία 
∙ Αριστοκρατία 
∙ Ολιγαρχία 
∙ Τυραννία 
∙ Δημοκρατία 

2. Τι γνωρίζετε για τη βασιλεία; 
∙ Παλιά, αρχηγός του κράτους ήταν ο βασιλιάς. 
∙ Ήταν πολύ δυνατός και τον σέβονταν όλοι. 
∙ Είχε βοηθούς κάποιους ηλικιωμένους ανθρώπους με μεγάλη πείρα. 
∙ Όταν είχε να ανακοινώσει κάτι σημαντικό, ο βασιλιάς καλούσε τον λαό να  συγκεντρωθεί στην αγορά. 

3. Πώς η βασιλεία μετατράπηκε σε αριστοκρατία; 
∙ Ο κόσμος άρχισε να συγκεντρώνεται στις πόλεις. 
∙ Όσοι είχαν πολλά κτήματα λέγονταν άριστοι. 
∙ Οι άριστοι πήραν την εξουσία από τον βασιλιά. 
∙ Έτσι το πολίτευμα έγινε αριστοκρατικό. 

4. Πώς η αριστοκρατία μετατράπηκε σε ολιγαρχία; 
∙ Όταν αναπτύχθηκε το εμπόριο, κάποιοι άνθρωποι έγιναν πλούσιοι. 
∙ Αυτοί οι πλούσιοι άνθρωποι πήραν την εξουσία από τους ευγενείς. 
∙ Αφού κυβερνούσαν οι λίγοι, το πολίτευμα έγινε ολιγαρχικό. 
∙ Οι λίγοι δεν συμφωνούσαν πάντα μεταξύ τους. 
∙ Ο λαός είχε παράπονα και γίνονταν ταραχές.

5. Πώς δημιουργήθηκε η τυραννία και τι ξέρετε γι’ αυτήν; 
∙ Αυτήν την άσχημη κατάσταση εκμεταλλεύτηκαν κάποιοι φιλόδοξοι άνθρωποι. 
∙ Κέρδισαν την εμπιστοσύνη του λαού και έγιναν τύραννοι. 
∙ Οι τύραννοι δεν έδιναν λόγο σε κανέναν για ό,τι έκαναν. 

6. Τι κατάσταση επικρατούσε κατά τη διάρκεια της ολιγαρχίας και της  τυραννίας; 
∙ Τα προβλήματα δεν είχαν λυθεί. 
∙ Οι περισσότεροι δεν είχαν χωράφια και είχαν πολλά χρέη. 

7. Πώς η τυραννία άρχισε να μετατρέπεται σε δημοκρατία; 
∙ Σε πολλές πόλεις έγιναν επαναστάσεις και έδιωξαν τους τυράννους. 
∙ Οι άνθρωποι αγωνίζονταν να ζήσουν καλύτερα. 
∙ Στην Αθήνα σιγά σιγά την εξουσία έπαιρνε ο λαός. 
∙ Έτσι το πολίτευμα γινόταν δημοκρατικό.
ΔΡΑΣΤΗΡΙΟΤΗΤΑ 1

Να συμπληρώσεις τον ορισμό με τη βοήθεια του λεξικού ή του βιβλίου σου.
ΠΟΛΙΤΕΥΜΑ







ΔΡΑΣΤΗΡΙΟΤΗΤΑ 2

Να αντιστοιχίσεις τα πολιτεύματα με το σωστό σημείο της πυραμίδας.

